Title: +175=737.001_IL001_Sweco - Notat om varmeforsyning.Beskrivelse.pdf
I et moderne bygg med et lavtemperert distribusjonssystem for varme (eks. radiatoranlegg) vil en væske-vann varmepumpe fra borehull normalt være en lønnsom og sikker investering. På Døli sykehjem er derimot varmeanlegget dimensjonert for 80/60 ˚C. Dette innebærer at når anlegget går for fullt vil returtemperaturen på varmekursen være så høy at en konvensjonell varmepumpe ikke kan kobles inn. Dette innebærer at varmepumpen vil være begrenset til drift i perioder med mildere utetemperatur, der returtemperaturen på varmeanlegget ikke behøver å være mer enn f.eks. 45-40 ˚C, samt eventuell oppvarming av tappevann og (nye) ventilasjons- batterier, forutsatt at sistnevnte dimensjoneres for lav temperatur.